b'\n_START_ARTICLE_\nOsakekauppa\n_START_PARAGRAPH_\nOsakekauppa eli omistuskauppa on yrityskauppa, jossa myyd\xc3\xa4\xc3\xa4n yhti\xc3\xb6n omistukseen oikeuttavat osakkeet. Yritt\xc3\xa4j\xc3\xa4 saa osakkeet myym\xc3\xa4ll\xc3\xa4 yrityksest\xc3\xa4\xc3\xa4n suurin piirtein hinnan, josta on v\xc3\xa4hennetty velat. Osakekaupassa kauppasumma tulee yritt\xc3\xa4j\xc3\xa4lle itselleen. Osakekaupassa ostaja ottaa vastatakseen yhti\xc3\xb6n sopimukset, keskener\xc3\xa4iset ty\xc3\xb6t ja mahdolliset aiempien urakoiden ja t\xc3\xb6iden vastuut. Osakekauppaa ei pidet\xc3\xa4 liikkeen luovutuksena siin\xc3\xa4k\xc3\xa4\xc3\xa4n tapauksessa, ett\xc3\xa4 kaupan kohteena on yhti\xc3\xb6n koko osakekanta, koska ty\xc3\xb6ntekij\xc3\xb6iden ty\xc3\xb6nantaja ei vaihdu osakekaupan yhteydess\xc3\xa4, vaan ty\xc3\xb6nantajana on koko ajan sama yhti\xc3\xb6.'